Det bliver koldt natten til onsdag. Til gengæld falder der ikke meget sne.

Der er faldet mellem 10 og 15 centimeter sne flere steder i Nordjylland i de seneste dage. Nu er snefaldet snart forbi, men til gengæld venter en kold nat forude. - Det klarer op, og så ebber det vedvarende snefald ud. Temperaturen falder til mellem minus fem og minus otte grader, så det bliver meget, meget koldt at skulle afsted fra morgenstunden, siger TV2 Vejrets Andreas Nyholm. Der er dog også lidt gode nyheder til de kuldskære. I løbet af onsdagen vil temperaturen nemlig nå op omkring frysepunktet.